Musiikkia ja nykysirkusta sisältävässä Avain hukassa -esityksessä etsitään kadonnutta avainta, käydään kylässä eri kodeissa ja tavataan naapureita.
Musiikkia ja nykysirkusta sisältävässä Avain hukassa -esityksessä etsitään kadonnutta avainta, käydään kylässä eri kodeissa ja tavataan naapureita. Jokainen koti on erilainen, asukkaidensa näköinen ja kuuloinen. Koko perheen esitys pohjautuu Sanna Manderin kirjoittamaan ja kuvittamaan kirjaan Avain hukassa. Kirjan runoista uusia lauluja on säveltänyt Sannis Sundström. Kirja on saanut Rudolf Koivu -palkinnon sekä Lasten- ja nuortenkirjallisuuden Finlandian 2017. Esityksessä kirjan kuvitukset heräävät eloon taustakankaalla. Akustinen ja elektroninen musiikki saa vauhtia pyörivistä vanteista, pomppivista palloista, lumoavista saippuakuplista ja välillä herkistytään kuuntelemaan ja katsomaan tasapainoilua lasipullojen päällä. Esitys soveltuu koko perheelle. Esiintyjät: Sannis Sundström: viulu, piano, laulu Susanna Liinamaa: sirkustaide Sami Tammela: live-elektroniikka, äänisuunnittelu Antti Kolehmainen: kitara, basso, sello Valosuunnittelu: Kauri Klemelä Videosuunnittelu: Aapo Niininen Kuvitus, runot: Sanna Mander